text: نئی دہلی۔20ستمبر۔کھیلوں میں غیرمعمولی کارکردگی کا مظاہرہ کرنے کے لئے ہر سال کھلاڑیوں کو کھیلوں کی قومی ایوارڈ سے نوازا جاتا ہے۔راجیو گاندھی کھیل رتن ایوارڈ چارسال کی مدت میں کھیلوں کے شعبے میں شاندار اور انتہائی غیرمعمولی کارکردگی کے لئے کھلاڑی کو دیا جاتا ہے۔ ارجن ایوارڈ چار سال کے لئے لگاتار غیرمعمولی کارکردگی کے لئے دیا جاتا ہے۔جبکہ پروقار بین الاقوامی مقابلوں میں تمغے جیتنے والے کھلاڑیوں کو بہترین تربیت فراہم کرنے کے لئے کوچیز بھی درونا چاریہ ایوارڈ دیا جاتا ہے۔ کھیلوں کے فروغ کے تئیں تا عمر خدمات فراہم کرنے کے لئے دھیان چند ایوارڈ عطا کیاجاتا ہے اور راشٹریہ کھیل پروتساہن پرسکار کارپوریٹ کمپنیوں(نجی اور پرائیویٹ سیکٹر دونوں) اور ان افراد کو دیاجاتا ہے جنہوں نے کھیلوں کی ترقی اور فروغ میں نمایاں رول ادا کیا ہے۔بین یونیورسٹی ٹورنامنٹس میں مجموعی طور پر اعلی کارکردگی کا مظاہرہ کرنے والی یونیورسٹی کو مولانا ابوالکلام آزاد ٹرافی دی جاتی ہے۔